
 HOTĂRÂREA nr. 24/17.03.2026
privind interzicerea desfășurării activităților de jocuri de noroc tip slot-machine pe raza administrativ-teritorială a comunei Bucov, județul Prahova
Consiliul Local al Comunei Bucov, județul Prahova,
Având în vedere:
· referatul de aprobare al Primarului comunei Bucov, înregostrat sub nr.8039/10.03.2026;
· raportul de specialitate al compartimentului de resort din cadrul aparatului de specialitate al primarului nr.8040/10.03.2026;
· prevederile OUG nr. 77/2009 privind organizarea și exploatarea jocurilor de noroc, cu modificările și completările ulterioare;
· prevederile OUG nr. 7/2026, prin care autoritățile administrației publice locale pot decide interzicerea sau autorizarea activităților de jocuri de noroc pe raza unităților administrativ-teritoriale;
· prevederile art. 129 alin. (2) lit. d) și alin. (7) lit. s) din OUG nr. 57/2019 privind Codul administrativ, cu modificările și completările ulterioare;
ținând cont de necesitatea:
· protejării populației împotriva efectelor negative ale dependenței de jocuri de noroc;
· prevenirii fenomenelor sociale asociate jocurilor de noroc (îndatorare excesivă, probleme familiale, delincvență);
· asigurării unui mediu social sănătos pentru copii și tineri;
în temeiul art. 139 alin . (1) și art. 196 alin. (1) lit. a) din OUG nr. 57/2019 privind Codul administrativ,
adoptă prezenta,

HOTĂRÂRE:
Art. 1 Se interzice desfășurarea activităților de jocuri de noroc de tip slot-machine (aparat electronic cu câștiguri) pe întreg teritoriul administrativ al comunei Bucov, județul Prahova.
Art. 2 Pe raza comunei Bucov nu se vor autoriza:
a) săli de jocuri de noroc dotate cu aparate tip slot-machine;
b) activități de exploatare a aparatelor slot-machine în spații comerciale, baruri, restaurante sau alte locații.
Art. 3 Operatorii economici care desfășoară activități de jocuri de noroc de tip slot-machine pe raza comunei Bucov au obligația de a înceta activitatea la expirarea autorizațiilor/licențelor aflate în vigoare, fără posibilitatea reînnoirii acestora pe teritoriul comunei.
Art. 4 Primarul comunei Bucov, prin compartimentele de specialitate din cadrul aparatului de specialitate, va duce la îndeplinire prevederile prezentei hotărâri.
Art. 5 Prezenta hotărâre se comunică:
· Instituției Prefectului – Județul Prahova;
· Primarului comunei Bucov;
· Compartimentelor de specialitate din cadrul aparatului de specialitate al primarului;
· Oficiului Național pentru Jocuri de Noroc;
· se aduce la cunoștință publică prin afișare și pe site-ul instituției.
                      


Președinte de ședință,                                         Contrasemnează,
Nicolescu Nicolae                                                Secretar General,
                                                                     Nae Florentina Cristina


Hotararea s-a adoptat cu 17 voturi ”pentru” ,17 consilieri în funcție, 17 consilieri prezenți

REFERAT DE APROBARE nr.8039/10.03.2026
la proiectul de hotărâre privind interzicerea organizării și exploatării jocurilor de noroc tip slot-machine pe raza administrativ-teritorială a comunei Bucov, județul Prahova
Având în vedere:
· prevederile OUG nr. 7/2026, prin care autoritățile administrației publice locale au posibilitatea de a decide dacă permit sau interzic desfășurarea activităților de jocuri de noroc pe raza unităților administrativ-teritoriale;
· prevederile OUG nr. 77/2009, cu modificările și completările ulterioare;
· prevederile OUG nr. 57/2019;
Luând în considerare:
· impactul social negativ generat de proliferarea sălilor de jocuri de noroc;
· riscurile asociate dependenței de jocuri de noroc asupra populației, în special asupra persoanelor vulnerabile și a tinerilor;
· necesitatea protejării climatului social, a ordinii și liniștii publice în comunitate;
Având în vedere că administrația publică locală are responsabilitatea de a adopta măsuri pentru protejarea interesului public și pentru crearea unui mediu social echilibrat la nivelul comunității locale,
Propun Consiliului Local al comunei Bucov analizarea și adoptarea Proiectului de hotărâre privind interzicerea organizării și exploatării jocurilor de noroc tip slot-machine pe raza administrativ-teritorială a comunei Bucov, județul Prahova.
Adoptarea acestei hotărâri are ca obiectiv reducerea impactului negativ al activităților de jocuri de noroc asupra comunității locale și protejarea interesului general al locuitorilor comunei Bucov.
Față de cele prezentate, supun spre analiză și aprobare Consiliului Local Bucov proiectul de hotărâre anexat.
 PRIMAR
SAVU ION

RAPORT DE SPECIALITATE nr.8040/10.03.2026
privind proiectul de hotărâre pentru interzicerea organizării și exploatării jocurilor de noroc tip slot-machine pe raza administrativ-teritorială a comunei Bucov, județul Prahova
Compartimentul de specialitate din cadrul aparatului de specialitate al Primarului comunei Bucov, analizând proiectul de hotărâre inițiat de Primarul comunei Bucov privind interzicerea organizării și exploatării jocurilor de noroc tip slot-machine pe raza administrativ-teritorială a comunei Bucov, constată următoarele:
Potrivit prevederilor OUG nr. 7/2026, autoritățile administrației publice locale pot decide, prin hotărâre a consiliului local, permiterea sau interzicerea desfășurării activităților de jocuri de noroc pe raza unităților administrativ-teritoriale.
De asemenea, conform OUG nr. 77/2009, activitățile de exploatare a aparatelor de tip slot-machine sunt supuse unui regim special de licențiere și autorizare, fiind reglementate la nivel național prin intermediul Oficiul Național pentru Jocuri de Noroc.
Prin adoptarea OUG nr. 7/2026, legiuitorul a conferit consiliilor locale competența de a decide asupra desfășurării acestor activități pe plan local, în funcție de interesele comunității.
    În acest context, proiectul de hotărâre propus urmărește:
· protejarea populației împotriva efectelor negative ale dependenței de jocuri de noroc;
· prevenirea fenomenelor sociale asociate jocurilor de noroc;
· menținerea unui climat social echilibrat în comunitate.
Din punct de vedere juridic, proiectul de hotărâre respectă prevederile OUG nr. 57/2019, privind competențele consiliului local în administrarea intereselor comunității locale.
Față de cele prezentate, apreciem că proiectul de hotărâre este legal, oportun și temeinic fundamentat, motiv pentru care propunem Consiliului Local Bucov analizarea și adoptarea acestuia.
Compartiment juridic,
Badea Georgiana
